Diari Oficial de la Generalitat Valenciana


Sumari del DOGV 8939, del 29-10-2020 (2020/8830)

RESOLUCIÓ de 15 d'octubre, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'aprova la delimitació parcial de la via pecuària número 9, denominada assagador de la Vall d'Ebo, a l'altura de les parcel·les 410, 409 i 161, del polígon 12, del terme municipal de Pego (Alacant).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8939

Data del DOGV
:   29-10-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/8830


Data del document
:   15-10-2020

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * Pego

RESOLUCIÓ de 15 d'octubre, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'aprova la delimitació parcial de la via pecuària número 9, denominada assagador de la Vall d'Ebo, a l'altura de les parcel·les 410, 409 i 161, del polígon 12, del terme municipal de Pego (Alacant). [2020/8830]  
  
Vist el procediment de la delimitació parcial de la via pecuària «assagador de la Vall d'Ebo», a l'altura de les parcel·les 410, 409 i 161 del polígon 12 del terme municipal de Pego (Alacant), instruït per la Direcció Territorial d'Alacant de la Conselleria d'Agricultura, Desenvolupament Rural, Emergència Climàtica i Transició Ecològica.  
  
Antecedents de fet  
Primer. Amb data de 13 de febrer de 2006, Antonio Mengual Carrió sol·licita a la Direcció Territorial d'Alacant i a la Direcció General del Medi Natural que es realitze la delimitació segons la Resolució de 12 de desembre de 1994, de la Direcció General de Conservació del Medi Natural.  
Segon. Amb data de 14 de febrer de 2019, el director territorial d'Alacant nomena Luis Alonso García com a tècnic designat per a la instrucció del procediment de la delimitació parcial de la via pecuària núm. 9 denominada Assagador de la Vall d'Ebo a l'altura de les parcel·les 410, 409 i 161 del polígon 12 del terme municipal de Pego (Alacant).  
Tercer. Amb data de 8 de març de 2019, la directora territorial d'Alacant adjunta l'informe de viabilitat del tècnic instructor (de 14.02.2019) en el qual es considera viable la delimitació parcial de la via pecuària núm. 9 denominada «assagador de la Vall d'Ebo», a l'altura de les parcel·les 410, 409 i 161 del polígon 12 del terme municipal de Pego (Alacant), i sol·licita l'acord d'inici.  
En relació amb això, l'informe de viabilitat manifesta que no es considera necessari realitzar una actualització de la classificació tal com està previst en l'article 13.5 de la Llei 3/2014, d'11 de juliol, de la Generalitat, de vies pecuàries de la Comunitat Valenciana.  
  
Quart. Amb data de 7 de maig de 2019, la Direcció General de Medi Natural i d'Avaluació Ambiental resol autoritzar l'inici del procediment de delimitació, a fi de definir els límits de la via pecuària, de conformitat amb el que s'estableix en l'acte de classificació i amb subjecció a la legislació vigent.  
Cinqué. Amb data de 13 de juny de 2019, la Direcció Territorial d'Alacant sol·licita al Registre de la Propietat de Pego, el certificat de domini i càrregues de finques registrals afectades en aquesta delimitació després de la resolució de la Direcció General de Medi Natural i d'Avaluació Ambiental de l'inici de l'expedient de delimitació. La registradora de la propietat resol, en data 26 de juny de 2019, no realitzar l'operació registral, ja que amb les parcel·les cadastrals no li és possible identificar la finca registral corresponent.  
Sisé. Amb data de 19 de setembre de 2019, comencen les operacions de delimitació a l'Ajuntament de Pego.  
Seté. Finalitzades les operacions de fitació, es formula la proposició de delimitació, la informació pública de la qual va ser anunciada en el Diari Oficial de la Generalitat Valenciana núm. 8697, de 13 de desembre de 2019, i s'estableix un termini d'un mes des de la publicació en el DOGV perquè els interessats pogueren interposar les al·legacions o reclamacions oportunes. També podrà consultar-se la proposició de delimitació en la següent adreça d'internet http://www.agroambient.gva.es/es/web/medio-natural/servei-d-ordenacio-i-gestio-forestal.  
Huité. Es compleix el tràmit d'audiència que s'estableix en l'article 82.2 de la Llei 39/2015, d'1 d'octubre, del procediment administratiu comú de les administracions públiques, i s'informa tots aquells confrontants i ocupants de la via pecuària del tràmit d'audiència del referit expedient i se'ls atorga un termini de quinze dies per a al·legar i presentar tots els documents i les justificacions que estimen pertinents. Poden consultar la proposició de delimitació en la següent adreça d'internet http://www.agroambient.gva.es/es/web/medio-natural/servei-d-ordenacio-i-gestio-forestal  
Nové. Amb data de 5 de març de 2020, el secretari territorial d'Alacant certifica que no s'ha presentat cap al·legació durant el tràmit d'informació pública i tràmit d'audiència.  
Deu. Amb data de 29 de juny de 2020, s'emet informe favorable a l'aprovació de la delimitació parcial per part de l'instructor del procediment.  
Onze. Amb data d'1 de juliol de 2020, es dicta proposta de resolució per part de la directora territorial d'Alacant de la Conselleria d'Agricultura, Desenvolupament Rural, Emergència Climàtica i Transició Ecològica.  
Dotze. Amb data d'11 d'agost de 2020, considerant la tramitació realitzada i a la vista de la proposta de la Direcció Territorial, s'emet informe favorable de l'aprovació de la delimitació per part del Servei d'Ordenació i Gestió Forestal.  
Tretze. Amb data de 24 d'agost de 2020, el director general de Medi Natural i d'Avaluació Ambiental dicta proposta de resolució per a l'aprovació de la delimitació parcial.  
  
Consideracions jurídiques  
Primera. La directora territorial d'Alacant proposa, amb data d'1 de juliol de 2020, a la vista del tràmit realitzat i de l'informe de l'instructor de 29 de juny de 2020, l'aprovació de la delimitació parcial de la via pecuària núm. 9 denominada «assagador de la Vall d'Ebo», a l'altura de les parcel·les 410, 409 i 161 del polígon 12 del terme municipal de Pego (Alacant), d'acord amb la proposició de delimitació i plànols que consten en l'expedient i les característiques del qual són les següents:  
Denominació: assagador de la Vall d'Ebo  
Tipus de via: assagador  
Amplària legal: 5 m  
Longitud partionada: 72,88 m  
Superfície partionada: 364,4 m²  
Nombre d'intrusions: 6  
Superfície total de les intrusions: 364,4 m²  
Segona. La classificació de les vies pecuàries del terme municipal de Pego va ser aprovada per Ordre de 24 de febrer de 1993, publicada en el DOGV núm. 2001, de 8 d'abril de 1993, en aquesta es classifica la via pecuària assagador de la Vall d'Ebo, amb una amplària legal de 5 metres i una longitud aproximada de 5 quilòmetres.  
Tercera. El present procediment es tramita d'acord amb el que es disposa en la Llei 3/2014, d'11 de juliol, de la Generalitat, de vies pecuàries de la Comunitat Valenciana (DOGV 17.07.2014), la Instrucció de 13 de gener de 2012, de la Direcció General del Medi Natural, sobre vies pecuàries (DOGV 18.01.2012) i la Llei 3/1995, de 23 de març, de vies pecuàries (BOE 24.03.1995).  
En relació amb això, l'article 14 de la precitada Llei 3/2014, defineix la delimitació i regula el procediment per a la tramitació d'aquest, i estableix en l'apartat tercer, que la delimitació s'aprovarà mitjançant resolució de la conselleria competent en matèria de vies pecuàries.  
Així mateix, la Instrucció de 13 de gener de 2012, desenvolupa i complementa el procediment de delimitació i estableix en el punt 4.5 de la segona part que la direcció general corresponent, si escau, dictarà proposta de resolució.  
Quarta. Al present acte administratiu li és aplicable el que regula la Llei 39/2015, d'1 d'octubre, del procediment administratiu comú de les administracions públiques, i la Llei 14/2003, de 10 d'abril, de patrimoni de la Generalitat.  
Cinquena. Competeix a la Conselleria d'Agricultura, Desenvolupament Rural, Emergència Climàtica i Transició Ecològica de la Generalitat Valenciana la resolució del procediment de delimitació, en virtut del preceptuat en l'article 14.3 de la Llei 3/2014, d'11 de juliol, de vies pecuàries de la Comunitat Valenciana; en el Decret 5/2019, de 16 de juny, del president de la Generalitat (DOGV 8572, 17.06.2019), i en el Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat (DOGV 8590 /12.07.2019).  
Vist tot el que s'ha expressat anteriorment, resolc:  
  
Primer  
Aprovar la delimitació parcial de la via pecuària núm. 9 denominada «assagador de la Vall d'Ebo», a l'altura de les parcel·les 410, 409 i 161 del polígon 12 del terme municipal de Pego, província d'Alacant, d'acord amb la proposició de delimitació de 5 de novembre de 2019 i el plànol de novembre de 2019 que consten en l'expedient i les característiques del qual són les següents:  
Denominació: assagador de la Vall d'Ebo  
Tipus de via: assagador  
Amplària legal: 5 m  
Longitud partionada: 72,88 m  
Superfície partionada: 364,4 m²  
Nombre d'intrusions: 6  
Superfície total de les intrusions: 364,4 m²  
  
Segon  
Traslladar a l'Administració cadastral dels límits de la via pecuària, d'acord amb el que s'estableix en l'article 14.c del Reial decret legislatiu 1/2004, de 5 de març, pel qual s'aprova el text refós de la Llei del Cadastre Immobiliari.  
  
Tercer  
Comunicar a la Direcció General de Patrimoni la resolució aprovatòria, a l'efecte de la inscripció en el Registre de la Propietat del domini públic corresponent a l'àmbit delimitat, i s'haurà de procedir a la cancel·lació total o parcial de totes les inscripcions registrals que siguen contradictòries amb la delimitació. Així mateix, es traslladarà a la Direcció General de Patrimoni la documentació necessària per a la constància de l'àmbit delimitat en l'Inventari General de Béns i Drets de la Generalitat.  
  
Quart  
Comunicar a la Direcció Territorial d'Alacant la present resolució, per a la seua notificació per part d'aquesta administració, de la mencionada resolució aprovatòria als interessats en el present procediment.  
  
  
Cinqué  
Iniciar la pràctica de l'amollonament parcial de la via pecuària denominada «assagador de la Vall d'Ebo», a l'altura de les parcel·les 410, 409 i 161 del polígon 12 del terme municipal de Pego, província d'Alacant, d'acord amb la proposició de delimitació de 5 de novembre de 2019 i plànol de novembre de 2019, que consten en l'expedient.  
  
  
Contra la present resolució, que posa fi a la via administrativa, es podrà interposar recurs de reposició davant la consellera d'Agricultura, Desenvolupament Rural, Emergència Climàtica i Transició Ecològica, en el termini d'un mes, comptador des de l'endemà de la recepció de la present notificació, d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
Així mateix, es podrà interposar recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació o publicació d'aquesta, de conformitat amb el que estableixen els articles 46 i següents de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que els interessats puguen fer ús de qualsevol altre recurs que estimen oportú.  
  
València, 15 d'octubre de 2020.- La consellera d'Agricultura, Desenvolupament Rural, Emergència Climàtica i Transició Ecològica: Mirella Mollà Herrera.